JohanHeinsen/ENO huggingface dataset:
Viborger Samler, 1849-05-23
Keiserdommet Østerrig. Wienerposten af 16de Mai manglede i Hamborg den 18de Mai.
Viborger Samler, 1849-05-23
Fra Berlin meldes under 16de Mai, at den ungarske Hær, 80 a 90,000 Md. stærk, kun staaer 4 Mile fra Wien ved Gøding. Den skal have ødelagt Jernbanen til Prag. Ofen er taget med Storm, og Besætningen skal være nedsablet paa 10 Md. nær. Russerne skulle være beseirede ved Jablunkapasset. – Flere Meddelelser, omtale, at russiske Saarede ere komne til Wien. Jøvrigt indrømmer Referenten, at man bør oppebie Stadfæstelsen af foranførte Beretninger.
Viborger Samler, 1849-05-23
Kongeriget Sachsen. Det sachsiske Ministerium, har, støttende sig paa en kongelig Resolution, tilbagekaldet de sachsiske Deputerede ved Forsamlingen i Frankfurt. Kongeriget Baiern. München, den 14de Mai Soldaterne brænde af Begjerlighed efter at vise Kongen, at han tør stole paa Hæren. Ved de Permitteredes Jndkaldelse bliver Garnisonen i München 9000 a 10,000 Md. stærk.
Viborger Samler, 1849-05-23
Storhertugdommet Baden. Efter Efterretninger fra Karlsruhe holdt Struve og Studiosus Blind den 14de om Aftenen deres Jndtog i denne Stad i Spidsen for 2000 Md. Dog ere de røde Faner forsvundne og de tydske Trefarver atter opplantede. Fire nye Medlemmer, hvoriblandt Struve, ere optagne til Medlemmer, af den provisoriske Regjering i Karlsrube, 130 Studenter ere fra Heidelberg dragne til Karlsrube, 300 bleve tilbage. Om General Hoffmann veed man, at han indtil den 15de om Aftenen stod paa den venstre Neckarbred og holdt Jernbanebroen ved Ladenburg besat. Hans Styrke bestod af en Afdeling Dragoner, Artillerie og flere Compagnier Fodfolk; hans Hovedstyrke er et Corps Officierer til Hest af alle Vaabenarter; til hans Hielp ere tililede hessiske Tropper. Den 16de Mai rykkede ogsaa hele Garnisonen i Darmstadt ud for at forstærke Hoffmann. - J Pfalz er enhver vaabendygtig Mand indtil det 60de Aar forpligtet til at møde paa Opfordring hos Overcommandanten.
Viborger Samler, 1849-05-23
Rhinpreussen. J Jserlohn ere opførte 25 Barricader; ved Tilstrømninger fra Hagen, Herdecke, Altena, og fra flere Fabrikstæder ere der 5000 Velbevæbnede i Jserlohn.
Viborger Samler, 1849-05-23
Man troe dog endelig ikke, skrives fra Elberfeldunder 15de Mai, at denne Stad er i Opstand imod Kongen; det er kun halsstarrige Landeværnsmænd, til hvilke Democraterne have sluttet sig. En af Cheferne i Staden, blev greben, da han vilde flygte. Exactionerne i Staden, ere frygtelige.
Viborger Samler, 1849-05-23
Harburg, den 18de Mai. Den 17de om Aftenen ankom hertil over Altona 25 tillæssede hanoveranske Munitionsvogne fra Slesvig=Holsteen.
Viborger Samler, 1849-05-23
Jndenlandske Efterretninger. (Officielle Beretninger fra Krigsministeriet.) Den 20de.) Den 17de, om Eftermiddagen Kl. 5, aabnede 3 fjendtlige Batterier ved Alssund en Jld imod vore Batterier paa Als og Byen Sønderborg. Jlden besvaredes fra vore Batterier og varede ca. 1 1/2 Time, i hvilken Tid de fjendtlige Tropper ikke foretoge nogen Bevægelse. Kl. 6 1/2 havde Fjenden forladt den nordligste Redoute, trukket sit Skyts tilbage og blændede Skydeskaarene. Flere Bygninger i Sønderborg bleve noget beskadigede. Vort Tab indskrænker sig til to let Saarede.
Viborger Samler, 1849-05-23
Bombardementet paa Fredericia er fortsat den 18de fra Daggry; efter Kl. 8 sagtnedes Fiendens Jld, men der kastedes dog enkelte Bomber hele Dagen. Flere Bygninger ere nedbrændte, deriblandt Kjøbmand Ahlmanns Gaard. Den 19de om Morgenen Kl. 4 begyndte Bombardementet igjen og fortsattes ved Postens Afgang, uden at dog Jlden syntes videre udbredt. Vi have et Tab af 6 Saarede og nogle Døde, blandt hvilke Armeen beklager Tabet af Lieutenant Bierregaard af Jngenieurcorpset.
Viborger Samler, 1849-05-23
Fra Generalmajor v. Nye haves Rapport af 16de, 17de og 18de, i hvilke Dage Corpset indtog den samme Stilling som tidligere ved Skanderborg. Fienden har hver Dag foretaget forskjellige Recognosceringer, hvorved det er kommet til ubetydelige Sammenstød. Ved et af disse ere 1516 af vore Dragoner blevne afskaarne og fangne.
Viborger Samler, 1849-05-23
(Den 21de.) Fjenden har den 19de Mai fortsat Be skydningen af Fredericia, men kun svagt og ved langsomt paa hinanden følgende Bombekast. Et Huus er i Dagens Løb afbrændt. Den 20de om Morgenen Kl. 5 var Bombardementet, der ellers begynder ved Daggry, endnu ikke fornyet. Cammandantskabet roser den gode Orden og den gode Aand, der hersker i Fæstningen. – J Sundevit er indtil den 19de, Middag, Jntet forefaldet. – Fra Generalmajor v. Ryes Corps haves ingen Efterretning.
Viborger Samler, 1849-05-23
Orlogsbriggen Ørnen er i Søndags afseilet fra Kjøbenhavn.
Viborger Samler, 1849-05-23
Fra Altona, meldes under 18de Mai det allerede fra Harburg Meddeelte med det Tilføiende, at en oldenborgsk Munitionscolonne afgik den 17de Nord paa. Efter en Skrivelse fra Slesvig melder Alt. Mercur, at de danske Befuldmægtigede i London have andraget paa en Vaabenstilstand indtil Aarets Slutning. Statholderskabet skal have instrueret sin Befuldmægtigede ved Rigsdagen derhen, at den danske Regjering maa i saa Tilfælde først antage som Fredsbasis Statsgrundloven og gaae ind paa den i Manifestet foreslaaede Forhandling af Delegerede fra begge Sider. (Nu kommer det Bedste,) - Ogsaa synes enten Bibeholdelsen af de nuværende Positioner eller i Tilfælde af Jyllands Rømning den samtidige Rømning af de af de Danske besatte slesvigske Øer at være opstillet som Alternativ. Som yderligere Fredsbetingelser betegnes Statholderskabets Vedvaren indtil Fredens Afslutning og Anerkjendelsen af det slesvig-holstenske Flag. (Foranstaaende Meddelelse maae være grundfalsk, i modsat Tilfælde vidner den om et umiskjendeligt Tegn paa det Vanvid, Arrogance kan lede til.)
Viborger Samler, 1849-05-23
Viborg, den 23de Mai. Jfølge modtagen Skrivelse fra Fredericia af 20de De, havde Tydskerne hen paa Morgenen kastet 4 Bomber mod Byen, men som alle sprang i Luften forinden de naaede Bestemmelsen. Forøvrigt var Jntet passeret. (Efterretninger pr. Estaf., indtruffet hertil Kl. 7 1/2 Morgen.)
Viborger Samler, 1849-05-23
Generalmajor Nyes Hovedqvarteer er igaar Efterm. forlagt til Lyngbyegaard, c. 1/2 Miil syd for Borum. 12,000 Md. Tydskere ere igaar trukne gjennem Veile ad Skaanderborg med 14 Kanoner. 1 Bataillon Jnf., i Regiment Cavallerie og 2 Kanoner af den fjendtlige Besætning i Nim og Underup ere igaar derfra ogsaa dragne af Skanderborg; dog ligger endnu endeel Fjender i Nim og Underup.
Viborger Samler, 1849-05-23
En dansk Patrouille, der igaar er redet igjennem Tønning, Træden, Bredstrup, Vissing og Nye traf paa denne Tour ingen Fjender.
Viborger Samler, 1849-05-23
En fjendtlig Patrouille var igaar i Bredvad Mølle, men forlod den strax igjen.
Viborger Samler, 1849-05-23
En Afdeling danske Jngenieurer ere ankomne til Silkeborg. Jgaar ventedes fjendtlige Husarer til Bredstrup, for at afhente en Deel fra 3 Sogne reqvirerede, men udeblevne Vogne.
Viborger Samler, 1849-05-23
Trykt i Viborg Stiftsbogtrykkerie.
Viborger Samler, 1849-05-24
Stift Til Vivor ende Forsendes med Brevposten i Danmark og Hertugdømmerne. Torsdagen den 24de Mai 1849. Nr. 87. 77 Aarg.
Viborger Samler, 1849-05-24
Jndenlandske Efterretninger. (Officiel Beretning fra Krigsministeriet.)(Den 22de.) Fienden har den 20de Mai ikke beskudt Fredericia men ikkun kastet enkelte Granater mod vore Forposter. - Fra Generalmajor Rye haves Rapport af 19de og 20de om Aftenen; Corpset indtog endnu den tidligere Stilling ved Skanderborg. Mellem vore over Nybro og Fulbro fremsendte Recognosceringspatrouiller og de fjendtlige Patrouiller har et Sammenstød fundet Sted, hvorved vi have en Død og 4 Saarede. Fienden havde flere Saarede, deriblandt en høi Officier. - J Sundeved er Jntet forefaldet.
Viborger Samler, 1849-05-24
Rigsforsamlingen fik i Løverdags Aftes kun §27. til 37 af Valgloven - den sidste § handler om District inddelingen til Landsthingsvalget – forhandlede. – J Mandags Aftes forhandledes Jndledningen af Valgdistricterne til Folkethingsvalgene og derpaa Valglovsudkastet fra § 3845. J Tirsdags gjennemgik man samme Udkast fra § 4557. Spørgsmaalet, om Tienderne skulde henregnes til de directe Statsskatter, var Discussionens (Fdl.) Hovedgjenstand.
Viborger Samler, 1849-05-24
Man antager, at Rigsforsamlingen vil kunne tilendebringe sine tilbagestaaende Arbeider, nemlig Behandlingen af Valgloven og den sidste Læsning af Grundloven, indeværende Uge, saa at den kan sluttes næstkommende Løverdag den 26de, Dagen for Pindsefesten. (Brl. T.) Kammerh. Reedtz er i Søndags afgaaet til Wismar. Jndøvningen af de senest udskrevne 22aarige er begyndt i Kbhvn, og skal være tilendebragt i Løbet af 5 Uger. Man mener, at de 2 aarige ogsaa snart skulle udskrives. Saavidt vi have erfaret, er der imod de mistænkelige Personer, som ere blevne sendte til Kbhvn. fra Jylland, ved den nærmere anstillede Undersøgelse ikke fremkommet noget Beviis for, at de i Virkeligheden have gjort sig skyldige i Spioneri. (Berl. Td.) At nogle af dem, som det heed i en tidligere Beretning, skulde være skudte, har heller ikke stadfæstet sig.
Viborger Samler, 1849-05-24
J de kjøbenhavnske Blade læses følgende vakkre Digt af Prof. J. L. Heiberg. Det danske Flag til Prindsen af Noer: Saa fik du mig da fat Din Haand mit Kors berørte, Den Haand, hvormed du svor en hurtig krænket Eed, Den Haand, hvoraf dit Sværd, som du med Skjælven førte, Paa første Kampdag gled. Og jeg, der, himmelsendt, var gjennem Seklers Række Et Pant paa trofast Sind, paa heeltemodig Aand, Jeg maa mig vaande, da jeg gribes af den frække Meeneders feige Haand. Og var jeg fangen dog af tappre Krigerskarer, Og hang i fremmed Land som hæderlig TrophæMen nu jeg føres bort af dig, som under Farer Forfærdet sank i Knæl Nu bringer du mig did, hvor Pøbel-Regimentet Sig styrker, uden Magt, ved løiet Herskernavn. Dog, Hver, som kjender dig, veed, du har selv ei hentet Mig fra min Orlogstavn. Og selv ei Andres Mod mig gav i slige Hænder; Jeg kun betvungen blev af Elementers Magt. Hvad Under, Vinden, som har dit Parti til Venner, Var her med Jer i Pagt. Hvo har ei seet omkring en Usling frem sig trænge En Pøbelhob, der gloer paa Løven i et Buur, Han selv ei tæmmed den, han kjøbte kun for Penge En fængslet vild Natur. Han viser den, han kan sit Overmod ei dæmpe, Mens han beundres af den gabelystne Flok, Der troer ham modig, da han tirrer denne Kæmpe Med sin Philisterstok, Ja, du, som plettet har en Faders rene Minde, Til Skjændsel bragt et Navn, et forhen hædret, du Som har med Lethed løst de Baand, der stærkest binde, Løs du kun eet endnu, Den sidste Rest af Skam, som ellers Udaad tvinger, Kast ogsaa den derhen, hvor du har kastet Alt! J Ærens qvalte Røst den sidste Lyd, som klinger, Lad den og vorde qvalt! Grib fat paa vore som paa dine Fædres Mærke, Et Folks Palladium, bring det i fjendtlig Vold; Viis Verden, du har knust med Bøddelhænder stærke Dit eget danske Skjold! Men denne Daad har fyldt dit Maal nu til det Sidste; Ad hver en bugtet Vei, i hver ForrædersporDin Nemesis jeg seer sig efter dig at liste; Hun styrter dig til Jord. Fortæller Sagnet da, naar Øiet meer ei blindes, Den stolte Hav=Ørns Fald for aadselgridske Ravn; Du, som var ellers glemt, i Krøniken skal mindes Ved et foragtet Navn.
Viborger Samler, 1849-05-24
"Berl. Tid." beretter fra Helsingør af 20de De. Jnat Kl. 11-12 udbrød Jld i Brændeviinsbrænder Wilhelmsens Brænderi paa Steengade. Brænderiet er brændt til Grunden, men Hovedbygningen er ubeskadiget.
Viborger Samler, 1849-05-24
Odense, den 21de Mai. Jforgaars sagtnedes Bombardementet mod Fredericia og igaar blev det ikke fornyet. Som vi erfare er der endvidere brændt: Møller, Olsens tvende Steder, Skomager Boses, Jomfru Dine sens, Viinhandler Cohens, Jørgen Lunds, Kjøbm. Thorkildsens og Palle Lunds Huse og Gaarde. – Jforgaars Aftes afbrændte Vissenberg nyopbyggede Veirmølle ved en pludselig opkommen Jldløs. (Hp. Av.) Frivillig Jagtjunker v. Brun (Eieren af Hovedgaarden Palstrup pr. Viborg) nævnes blandt flere som let saaret under Bombardementet af Fredericia.
Viborger Samler, 1849-05-24
Fra Horsens har N. Posteft." følgende Correspondents af 13de til 16de De. Den 13de, Kl. 11. J dette Øieblik rykker Fjenden ind og forlanger Qvarteer for ca 3000 Md. De recognoscere rundt om Byen og store Masser staae udenfor. Enkelte Skud ere vexlede mellem Forposterne; en lille Patrouille af Fjenden er tagen af vore Dragoner. Jeg har i Jndqvartering 1 Oberst med hans Adjutanter, 2 Brigadeskrivere, 1 Underofficier, 12-16 Mr. og 24 Heste; de opføre sig ret godt, 23,000 Md. skal være her i Omegnen; de have en Masse Bagage med sig. Kl. 11 1/2 Aften. J dette Øieblik slaaes Generalmarsch; vi befales at sætte Lys i Vinduerne, Cavalleriet farer op og ned af Gaden, Tropperne marschere af til forskjellige Sider. Kl. 12 komme de atter tilbage, det var blind Allarm. Den 14de. Fjendens Reqvisitioner ere uhyre, til imorgen skal der skaffes tilveie, 45,000 Pd. Brød, 1200 Pd. Hvedemeel, 30,000 Pd. Kjød og mange andre Ting. Min Oberst forlanger idag 4 Retter Mad. Hos fattige Folk føles Trykket naturligviis størst; Soldaterne ville have varm Mad flere Gange daglig, desuden Brændeviin, Caffe osv.; – det kan ikke holdes længe ud. J Formiddags var General Prittwitz her en Timestid. Den 15de. Soldaterne smaasnakke om, at der er faldet 2000 Jnsurgenter ved Fredericia. Jnat indebrændte 2 Soldater i en lille Hytte som de havde opført ved Forpostlinien, ca. 1 Miil herfra.
Viborger Samler, 1849-05-24
Paa Herregaarden Bygholm, 1/4 Miil herfra, ligger 800 Mr. Boghandler Holm var arresteret igaar Aftes fra Kl. 8-12, fordi han ikke vilde forskaffe Fjenden et afMansa's Landkort, som de gjorde sig uhyre Umage forat faae fat paa, hvilket ogsaa tilsidst lykkedes dem. Den 16de. Jmorges Kl. 8 ½ afmarscherede 1 Bataillon herfra, man siger til nogle Landsbyer 1 1/2 Miil nord herfor. Jgaar kom 10 nye Læger og en Apotheker hertil; Fjenden fører ogsaa endeel Præster og Degne med sig. Fjenden vil idag eller imorgen ud efter Heste. Magistraten skal udnævne 2 Mænd til at vurdere dem. 3 ægte Schleswigholsteinere, deriblandt en Landmaaler Jngersen, ere komne hertil, for, efter Prittwitz's Befaling, at sørge for Hærens Forpleining i Jylland. Jgaar maatte Byen levere 100 Md. til at tilintetgjøre de Forskandsninger, som Vore havde opkastet her i Nærheden.
Viborger Samler, 1849-05-24
Af et Brev fra det af Fjenden besatte Horsens af 16de De, som har fundet Vei hertil, erfares, at der samme Dag dertil Byen var ankommen en schleswigholsteinsk Øvrighed, hvem de danske Embedsmænd, ifølge Ordre fra Prittwitz, i Et og Alt skulle lystre. (Hvornaar mon Maalet er fuldt,). – J Horsens er indqvarteret 3 til 4000 Mand, og – da Fienden faaer Alt hvad han forlanger – "gaaer forøvrigt Alt i den bedste Orden."(Ass. Av.)
Viborger Samler, 1849-05-24
Fra Aarhuus af 17de Mai. Fra Horsens beretter en Mand, som besøgte denne By i Mandags (den 14de) at Byen var besat af 5000 Md. fjendtlige Tropper, Preussere, Bairere og Sachsere. Preusserne ere nette, omgængelige Folk, de andre derimod meget mere bydende i deres Opførsel. Ved Fjendens Jndrykning forlangtes strax af denne 60,000 Portioner og 12,000 Rationer dette maa naturligviis betragtes som Krigsskat. Der blev ved denne Reqvisition ei bemærket, om det var en Udskrivning, der gjaldt Byen alene eller Amtet tillige. 300 Vogne holde stadig i Horsens til Fjendens Disposition. De tilsiges fra Districterne i Omegnen og afløses hver 24 Timer, hvorfor de modtage 1 Skp. Havre og 2 Rbmk. i Drikkepenge hver. - Jgaar over Middag blev en baiersk Officier og Trompeter optaget af en af vore Patrouiller ved Fruering, altsaa bagved vor Stilling. Han udgav sig for Parlamentair og havde 2 Breve hos sig til General Rye. Han blev bragt til Dennes Hovedqvarteer og skal, efter Sigende, af Rye være bleven sendt tilbage, efter at have modtaget en Tilretteviisning. – Fjenden forsyner sig med de Heste han mangler ved at tage dem hvor han finder saadanne der passe ham. Af Slagteqvæg har han taget: paa Steensballegaard 50 Fedestude og paa Boller 30 o. s. v. – Jgaar indbragtes atter 4 Spioner til Skanderborg, lovet være Leerbeck; kun Skade, at han ikke kan dele sig, og besøge Landet og Byerne nord for Skanderborg; han vilde vist gjøre flere Priser.
Viborger Samler, 1849-05-24
Fjenden har i de fleste Sogne i Hadsherred gjort Reqvisitioner af Victualier og Fourage, for Odder Sogns Vedkommende at levere paa Onsdag førstk., 8 Pd. Flæsk 2 Skpr. Havre, foruden Ho og Halm &c. pr. Tde Hartkorn. Hans Stilling, omtrent 2 Mile fra Odder, var i Tirsdags uforandret. – J Fredags Eftermiddag bleve desværre 16 Menige og 1 Corporal af fyenske Dragoner tagne tilfange af en overlegen Styrke - næsten en heel Escadron - fjendtlige Husarer ved Rindlevbro, paa den gamle Landevei imellem Aarhuus og Horsens. De 8 Heste med Oppakning bleve imidlertid reddede, da deres Ryttere stege af og lode dem løbe, da de mærkede, at de ikke kunde undslippe. (Aarh. Av.)
Viborger Samler, 1849-05-24
Aarhuus, den 22de Mai. Med Dampskibet fra Bogense erfares idag, at Fienden har med en betydelig Styrke gjort et Stormforsøg paa vore Blokhuse udenfor Fredericias Fæstning, men var bleven tilbageslaaet med et meget stort Tab, da han under hele Angrebet befandt sig midt imellem Jlden fra Fæstningens Kanoner og Batterierne ved Strib. – Krigsministeren var iforgaars Aftes indtruffen til Fredericia, hvorefter der skal være indtraadt en kort Vaabenhvile. (Ah. Av.
Viborger Samler, 1849-05-24
Viborg, den 24de Mai. Med Hensyn til foranstaaende Beretning fra Aarhuus bemærkes, at vi have modtaget Brev fra Fredericia, dat. 21de Mai Kl. 6 Efterm., hvori det hedder, at siden igaar Morges (see Gaarsavisen) havde man hverken hørt eller seet en eneste fjendtlig Bombe, ligesom man heller ikke i anden Henseende havde bemærket noget til Fjenden.
Viborger Samler, 1849-05-24
Reisende. Med Dampskibet "Lolland fra Kallundborg til Aarhuus, den 20de Mai. Pastor Øllgaard, Kbm. Puntervold, Dhrr. Lind og Schielderup, Emilie Gjern, Mad. Justesen, Jæger Stangerup. Med Samme fra Aarhuus til Kallundborg, den 21de Mai. Frøken Pingel, Hr. Donn med Kone og 3 Børn, Kammerraad Riber, Cand. Sørensen og Kone, Mad. Bøggild med Datter, Frøken Hviid, Dhrr. Hein, Boticher, Kjerulff og Bjerre
Viborger Samler, 1849-05-24
AVERTISSEMENTS. Bazar i Skive, til Fordeel for de i Krigen Qvæstede og de Faldnes Efterladte.
Viborger Samler, 1849-05-24
Udstillingen af de til os fra Skive og Omegn indleverede Haandarbeider m.v. i ovennævnte veldædige Øiemed vil blive aabnet paa Skive Raadhuussal, Mandagen den 28de Dennes, Kl. 4 Eftermiddag og fremdeles staae aaben den paafølgende Tirsdag og Onsdag fra Kl. 9 til 12. Formiddag og fra Kl. 3 til 7 Eftermiddag. Adgangen betales med 8 Sk. pro persona. Bortlodningen vil finde Sted paa Raadhuussalen, Løverdagen den 2den Juni næstk., Kl. 9 Formiddag, og kunne Lodsedler hertil a2 Mk. erholdes ved fornævnte Udstilling eller hos Undertegnede. Skive den 21de Mai 1819. H. Willemoes. C. Møller. G. Blom
Viborger Samler, 1849-05-24
Efterlysning. Jens Holst, som i flere Aar har havt fast Tjeneste hos Undertegnede, har afvigte 10de Mai forladt sin Condition, uden at jeg senere har kunne erfare Andet om ham, end at han skal være seet passere gjennem Høiberg. Endskjøndt han af Profession er Skræder, formoder jeg alligevel at han har taget Tjeneste et eller andet Sted paa Landet som Hyrde, og bemærkes det, at han ved Bortgangen var meget daarlig klædt. Da han aldeles ulovlig har forladt hans Tjeneste hos mig, advares Andre for at antage ham, og tillader jeg mig sluttelig at fremsætte den Anmodning til Hvem der mulig kunne være vidende om hans Opholdsted, at meddele mig Underretning herom. J. Brix, Viborg, den 21de Mai 1849. Reebslagermester.
Viborger Samler, 1849-05-24
En Pige, som forstaaer at føre en lille Landsbyehuusholdning og at bestyre et Meierie paa 20 Køer, kan faae en god Tjeneste. Avis-Expeditionen anviser begge Pladser.
Viborger Samler, 1849-05-24
En Arbeidshoppe ønskes tilkjøbs. En sortblisset eller, i Mangel heraf, en sort Hoppe fra 6 til 8 Aar kan sælges til A. W. Sandberg. Udmærket født Studekjød, faaes førstkommende Løverdag paa Torvet hos C. Hillert, fra Holstebroe.
Viborger Samler, 1849-05-24
Trykt i Viborg Stiftsbogtrykkerie.
Viborger Samler, 1849-05-25
Viborg. Stifts Tidende. Forsendes med Brevposten i Danmark og Hertugdømmerne. Fredagen den 25de Mai 1849. Nr. 88. 77 Aarg.
Viborger Samler, 1849-05-25
Jndenlandske Efterretninger. Efter Rigsforsamlingens Beslutning under Behandlingen af Grundlovsudkastet vil Folkethinget komme til at bestaae af omtrent 100 Medlemmer, og Landsthinget af det Halve eller 50. Valgkredsene til Folkethinget ville i det Væsentlige blive de samme som ved de Valg til Rigsforsamlingen, der fandt Sted ifjor, kun med den Forskjel at de blive noget færre og noget større, idet de nu blive paa omtrent 14,000, istedetfor tidligere paa 12,000 Jndvaanere. Valgkredsene til Landsthinget ville blive langt større end Folkethingskredsene, og der vil falde omtrent 1 Landsthingmand paa en Befolkning af 27,000 Mennesker. Vi troe, at det vil være af Jnteresse for Læseren at erfare, hvorledes Grundlovs=Comiteen har tænkt sig, at Sagen kunde ordnes. Det er givet i Grundloven, at det erde til Folkethinget Valgberettigede, som udaf deres Midte udnævner de Valgmænd, der skulle vælge Landsthingmændene. Det er nu foreslaaet, at der skal komme 1 Valg mand paa hver 100 Vælgere, men saaledes, at om en Commune (et Sogneforstanderskab) ikke skulde have 100 Vælgere, skal den dog altid være berettiget til at vælge i Valgmand. Det er disse Valgmænd, som komme sammen for hele Landstings=Valgkredsen og vælge det Antal Landsthingsmedlemmer, som denne Kreds skal stille. Disse Valgkredse ere foreslaaede at skulle dannes saaledes, at: 1) Staden Kjøbenhavn vælger 5, 2) Kbhavns, Frederiksborgs- og Holbeks Amter 8, 3) Sorø og Præsto Amter 5, 4 Bornholms Amt 1, 5) Maribo Amt 3, 6) Odense og Svendborg Amter 7, 7) Hjørring og Aalborg Amter 5,8) Thisted Amt, samt af Viborg Amt Kjøbstaden Skive med Nørre, Rødding, Harre, Hindborg og Fiends Herreder, og af Ringkjøbing Amt Kjøbstæderne Holstebro og Lemvig samt Skodborg, Vandfuld, Hjerm, Ginding og Hammerum Herreder 4, 9) Aarhuus og Randers Amter, samt af Viborg Amt Kjøbstaden Viborg, tilligemed Rinds, Nørlyng, Sønderlyng, Lysgaard, Hids, Houlberg og Middelsom Herreder 6, 10) Veile og Skanderborg Amter 4 11) Ribe Amt og af Ringkjøb. Amt Kjøbstaden Ringkjøbing, med Ulfborg, Hind, Bølling og Nørre Herreder 3. (Bl. T.)
Viborger Samler, 1849-05-25
Fortegnelse over de den 18de Mai indbragte og beslaglagte Fartøier. Anmeldt opbragt for Brud paa Blokaden: Nr. 26. Skonnert "Ann", (86 3 1/2 Tons), af Liverpool, J. Roche, fra Barth til Glocester med 3300 Scheffel Hvede, opbragt ved Fregatten Havfruen" den 15de Mai 1849. (Berl. Tid.)